**Jutalmazni vagy büntetni kell-e az agressziót?**

A válasz bonyolult, mivel az agresszió kiélése csökkenti a feszültséget, a kudarcélményt, kárpótlást nyújt az egyénnek, ugyanakkor a frusztráció káros az egyénre. Arra következtethetnénk, hogy engedjük (jutalmazzuk) az agresszív viselkedést.

A vizsgálatok viszont azt mutatják, ha ezt tesszük, az agresszivitás jelentős mértékben megemelkedik. Azt tapasztalták, hogy bár pillanatnyilag felszabadító, katartikus érzést élt át az egyén, valójában az indulati felszültség nem ürült ki, sőt az átélt élmény hatására a következő konfliktus helyzetben szinte kereste ennek az élménynek az ismételt átélési lehetőségét.

Hogyan büntessük akkor az agressziót? Ha nagyon szigorú a büntetés, a gyermek nem gyakorolja az agressziót nyíltan, meg tanul felette erős kontrollt tartani, ugyanakkor meg van annak a veszélye, hogy csak ott teszi ezt, ahol a tiltó személy jelen van. Ugyanakkor a tűrés miatt tovább halmozódik belső agressziója, amit megpróbál szocializált formában kiélni: evés-problémák, teljesítményt ront, az előnyösnek ítélt barátságokat felbontja. Az otthon, vagy a felügyelt környezetben kontroll alatt tartja agresszióját, máshol pedig gátlás nélkül kiéli.

A gyermeki harag akkor szabályozható legjobban, amikor a gyermek viselkedését nyugalommal és megértéssel szemléljük, amikor igényeink nem lépik túl teljesítőképességeink határát. A szülő önuralma valószínűleg a legjobb garancia a gyermek önuralmára.

Az a gyermek, aki, az iskolában verekedik, valakitutánoz. A modell, a szülő, vagy egy filmbeli személy? A modellekből az válik mintává, amit a szülő értékesnek tart, amelyet beemel a család normarendszerében. Minden szülőnek nagy a választási felelőssége.

Nagy a szülő felelőssége akkor is, amikor problémákat old meg, ehhez viselkedési formák között választ, és alkalmaz. Például ha csapkod, dühöng, kiabál, veszekszik, agresszív, szid, fenyeget, büntet, vagy véleményt cserél, meghallgat, érvel, alternatívákat javasol.

Előfordulhat, hogy a szülő, akkor válik agresszívvé a családon leül, amikor nem volt szándékában, de valamilyen kudarc érte, és ott nem tudta feszültségét feloldani, a feszültségét, dühét haza viszi, ahol súlyosabb büntetést szab ki a gyermeknek, visszautasítóbb a házastársával, mint azt az aktuális helyzet indokolná.

Kevés fájdalmasabb érzelem van a semmibe vevésnél, annak éreztetésénél, hogy nem számítunk, „olyan, mint ha ott sem lennénk”. A közöny, a közömbösség elviselése nehezebb a fojtogató szeretetnél, a fizikai bántalmazásnál.

A gyermek akkor választ szélsőséges magatartásformákat, hogyha biztonságosabb láthatatlannak lenni, vagy ahhoz, hogy észrevegyék, valamilyen módon triviálissá kell válni.

Abban a környezetben, ahol a gyermek nem találja a határait, különösen a serdülőkorban, amikor azt szeretné, hogy a világ és ő valamilyen módon meghatározzák egymást, a szülői engedékenység, tehetetlenség, meghátrálás fokozza a gyermekben a bizonytalanságot, az agresszivitást. Ő csak azt szeretné tudni, meddig tart a „póráz”, és nincs nála szomorúbb lény, amikor megtudja, hogy elszakadt, vagy nem is volt, hiszen azzal kell szembesülnie, hogy nem tartozik sehová.

Oda megy ahová akar, nem lesz, aki visszahívja, visszatartsa, vagy ha ő meg szeretne segítséget kérni, kiderül nincs kitől. Ennek a tudata szorongást ébreszt benne, és visszatér oda, ahonnét elindult, belekerül az agresszivitás örvényébe, eltaszít magától mindenkit, bosszúból, mert úgy érzi őt is „eltaszították”.

Ha a gyermekünk, vagy bárki agresszivitását szeretnénk megszüntetni, meg kell találnunk a kiváltó alap-okokat:

- van-e környezeti agresszív viselkedés

- a szülők eleget törődnek-e a gyermekkel

- milyen a kapcsolatok érzelmi tartalma

- mennyire biztonságos a gyermek környezete.

A legrosszabb válasz a gyermek agresszivitásával szemben a viszont-agresszivitás. Sajnos a „hagyományos” nevelési stílus jóval több olyan szót is használ, ami a büntetéssel kapcsolatos, mint ami a dicsérettel.

Szülőként soha nem szabad megfeledkeznünk arról, egy gyermek önismeret soha nincs azon a szinten (hiszen gyermek, sajnos néhány felnőtt sem), mint a miénk.

Nem tud egyedül korrigálni, ebben a visszatükröző személy segítségére, ránk van szüksége.

Figyelem, a legügyesebb-tehetségesebb gyermek is néhány hét alatt ügyetlenné tehető,

ha folyamatosan becsmérlő visszajelzéseket kap!